CELEX: 62012CN0007
Language: hu
Date: 2012-01-04 00:00:00
Title: C-7/12. sz. ügy: Az Augstākās tiesas Senāta (Lett Köztársaság) által 2012. január 4-én benyújtott előzetes döntéshozatal iránti kérelem — Nadežda Riežniece kontra Zemkopības ministrija (Lett Köztársaság), Lauku atbalsta dienests

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/9
            
         Az Augstākās tiesas Senāta (Lett Köztársaság) által 2012. január 4-én benyújtott előzetes döntéshozatal iránti kérelem — Nadežda Riežniece kontra Zemkopības ministrija (Lett Köztársaság), Lauku atbalsta dienests
   (C-7/12. sz. ügy)
   2012/C 65/17
   Az eljárás nyelve: lett
   
      A kérdést előterjesztő bíróság
   
   Augstākās tiesas Senāta
   
      Az alapeljárás felei
   
   
      Felülvizsgálati kérelmet előterjesztő fél: Nadežda Riežniece
   
      Ellenérdekű felek a felülvizsgálati eljárásban: Zemkopības ministrija (Lett Köztársaság), Lauku atbalsta dienests
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a férfiak és nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló 76/207/EGK tanácsi irányelv módosításáról szóló, 2002. szeptember 23-i 2002/73/EK európai parlamenti és tanácsi irányelv (1), valamint az UNICE, a CEEP és az ESZSZ által a szülői szabadságról kötött keretmegállapodásról szóló, 1996. június 3-i 96/34/EK tanácsi irányelv (2) mellékletét képező, a szülői szabadságról szóló keretmegállapodás rendelkezéseit, hogy azokkal ellentétes a munkáltató bármely olyan tevékenysége (különösen a távollévő munkavállaló értékelése), amelynek eredményeképpen a szülői szabadságot igénybevevő nő a munkába történő visszatérését követően elvesztheti a munkahelyét?
            
         
               2.
            
            
               Eltérő választ kell-e adni a fenti kérdésre abban az esetben, ha a munkáltató ilyen jellegű tevékenységének indoka az a tény, hogy az államot érintő gazdasági recesszió következtében az egész közigazgatási rendszerben sor került a köztisztviselők létszámának optimalizálására és egyes munkahelyek leépítésére?
            
         
               3.
            
            
               Közvetett hátrányos megkülönböztetésnek kell-e tekinteni a felülvizsgálati kérelmet előterjesztő fél munkájának és érdemeinek azon értékelését, amely a köztisztviselői tevékenysége és a szülői szabadságot megelőző eredményei utolsó éves értékelését veszi figyelembe, összehasonlítva a folyamatos aktív szolgálati viszonyban lévő más köztisztviselők munkájának és érdemeinek az új követelményeknek megfelelő értékelésével (amely többek között lehetővé tette számukra az érdemeik fokozását)?
            
         
      (1)  HL L 269., 15. o.; magyar nyelvű különkiadás 5. fejezet, 4. kötet, 255. o.
   
      (2)  HL L 145., 4. o.; magyar nyelvű különkiadás 5. fejezet, 2. kötet, 285. o.